Document ID: 32004D0826

KOMISIJAS LĒMUMS
(2004. gada 29. novembris),
ar ko groza Lēmumu 2002/887/EK, ar kuru atļauj atkāpes no dažiem Padomes Direktīvas 2000/29/EK noteikumiem attiecībā uz dabīgi un mākslīgi radītiem Chamaecyparis Spach, Juniperus L. un Pinus L. augiem, kuru izcelsmes valsts ir Japāna
(izziņots ar dokumenta numuru K(2004) 4441)
(2004/826/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ieviešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 15. panta 1. punktu,
ņemot vērā Apvienotās Karalistes lūgumu,
tā kā:
(1)
Ar Komisijas Lēmumu 2002/887/EK (2) atļauj dalībvalstīm uz ierobežotu laiku un atbilstoši īpašiem nosacījumiem paredzēt atkāpes no dažiem Padomes Direktīvas 2000/29/EK noteikumiem attiecībā uz Chamaecyparis Spach, Juniperus L. un Pinus L. augiem, kuru izcelsmes valsts ir Japāna.
(2)
Joprojām pastāv apstākļi, kas pamato šādu atļauju un nav jaunas informācijas, kuras dēļ vajadzētu pārskatīt īpašos nosacījumus, tādēļ atļauja jāpagarina.
(3)
Tādēļ attiecīgi jāgroza Lēmums 2002/887/EK.
(4)
Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2002/887/EK groza šādi:
1)
Lēmuma 2. panta pirmajā un otrajā daļā, “2003. gada 1. augustam un 2004. gada 1. augustam” aizstāj ar “2005. gada 1. augustam un 2006. gada 1. augustam”.
2)
Līguma 4. pantā tabulu aizstāj ar šādu tabulu:
“Augi
Laikposms
Chamaecyparis:
No 2005. gada 1. janvāra līdz 2006. gada 31. decembrim
Juniperus:
No 2004. gada 15. novembra līdz 2005. gada 31. martam un no 2005. gada 1. novembra līdz 2006. gada 31. martam
Pinus:
No 2005. gada 1. janvāra līdz 2006. gada 31. decembrim”
2. pants
Šis lēmums ir adresēts dalībvalstīm.
Briselē, 2004. gada 29. novembrī

Labels: 20
3
6
18
15